CELEX: C2005/093/41
Language: et
Date: 2005-04-16 00:00:00
Title: Kohtuasi C-105/05: Euroopa Ühenduste Komisjoni 3. märtsi 2005. aasta hagi Soome Vabariigi vastu

16.4.2005   
            
            
               ET
            
            
               Euroopa Liidu Teataja
            
            
               C 93/22
            
         Euroopa Ühenduste Komisjoni 3. märtsi 2005. aasta hagi Soome Vabariigi vastu
   (Kohtuasi C-105/05)
   (2005/C 93/41)
   Kohtumenetluse keel: soome
   Euroopa Ühenduste Komisjon esitas 3. märtsil 2005 hagi Soome Vabariigi vastu. Hageja esindajad on D. Martin ja I. Koskinen, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et Soome Vabariik on sotsiaalkindlustusmaksete arvutamisel rikkunud nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide rakendamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (1) artikli 33 lõikest 1 tulenevaid kohustusi;
            
         
               2)
            
            
               jätta kohtukulud Soome Vabariigi kanda.
            
         Õiguslikud alused ja peamised argumendid
   Soome võtab siseriikliku õigusakti, ravikindlustusseaduse (364/1963), kohaselt Soomes elava pensionäri sotsiaalkindlustusmakse määramisel arvesse lisaks Soomes makstud pensionile ka teistes liikmesriikides makstud pensioni. Komisjoni seisukoht on, et teises liikmesriigis makstud pensioni arvestamine sotsiaalkindlustusmakse maksubaasi määratlemisel on vastuolus nõukogu määruse (EMÜ) nr 1408/71 artikli 33 lõikega 1 ja Euroopa Ühenduste Kohtu kohtupraktikaga (kohtuasi C-389/99: Rundgren).
   
      (1)  EÜT L 149, 5. 7.1971, lk 2.